< ग्रीष्मकालीन खेल प्रशिक्षण शिविर के संबंध में बैठक आयोजित Hindi News - Breaking News, Latest News in Hindi, हिंदी में समाचार, Samachar - Bundelkhand News 5 मई से 15 मई तक होगा खिलाडियों का पंजीयन, आयु सीमा 9 से 18 वर्ष र�"/>
ग्रीष्मकालीन खेल प्रशिक्षण शिविर के संबंध में बैठक आयोजित
5 मई से 15 मई तक होगा खिलाडियों का पंजीयन, आयु सीमा 9 से 18 वर्ष रहेगी
जिले में युवाओं के लिए ग्रीष्मकालीन खेल प्रशिक्षण शिविरों का आयोजन किया जाना है। जिसके संबंध में कलेक्टर श्री मनोज खत्री एवं पुलिस अधीक्षक श्री रियाज इकबाल के मार्गदर्शन में कलेक्ट्रेट सभाकक्ष में बैठक का आयोजन किया गया। बैठक में 7 मई 2018 से 01 जुलाई 2018 तक आयोजित किए जाने वाले खेल प्रशिक्षण शिविरों की रूपरेखा, आयोजन स्थल सहित विभिन्न बिन्दुओं पर चर्चा करते हुए अंतिम स्वरूप दिया गया।
बैठक में जिला खेल एवं युवा कल्याण अधिकारी श्री प्रदीप अस्टेया ने बताया कि ग्रीष्मकालीन खेल प्रशिक्षण जिला मुख्यालय एवं विकासखण्ड स्तर पर आयोजित किए जाएंगे। जिनमें खिलाडियों का पंजीयन 5 मई से 15 मई 2018 तक किया जाना अनिवार्य है। प्रशिक्षण शिविर में 9 से 18 वर्ष आयु सीमा वाले खिलाडी ही भाग ले सकंेगे। जिला मुख्यालय प्रशिक्षण शिविर नजरबाग स्टेडियम पन्ना में प्रातः 6 से 8 बजे तक आयोजित किया जाएगा। जिसमें फुटबाल, एथलेटिक्स, कबड्डी, जूडो कराते, खो-खो, बेडमिंटन, बाक्सिंग, बास्केटबाॅल, मलखम्ब, हाॅकी, योगा आदि पर प्रशिक्षण दिया जाएगा। साथ ही खेल मैदान तलैया फील्ड में क्रिकेट खिलाया जाएगा।
उन्होेंने बताया कि इसी तरह जिले के प्रत्येक विकासखण्ड स्तर पर भी शिविरों का आयोजन किया जाएगा। विकासखण्ड पन्ना के अन्तर्गत शासकीय उमावि. उत्कृष्ट बृजपुर में बालीबाॅल, क्रिकेट एवं कबड्डी तथा देवेन्द्रनगर में जूडो कराते का प्रशिक्षण दिया जाएगा। विकासखण्ड अजयगढ़ के अन्तर्गत शासकीय उमावि. उत्कृष्ट अजयगढ़ एवं शा.मा.वि. उत्कृष्ट सिंहपुर में बालीबाॅल, क्रिकेट एवं कबड्डी का प्रशिक्षण दिया जाएगा। गुनौर विकासखण्ड के अन्तर्गत शा.उमावि. उत्कृष्ट गुनौर एवं कला महाविद्यालय गुनौर में कबड्डी, खो-खो, बालीबाॅल, एथलेटिक्स तथा फुटबाल का प्रशिक्षण दिया जाएगा। जबकि शा.मा.वि. उत्कृष्ट पडेरी गुनौर में खो-खो एवं योगा का प्रशिक्षण दिया जाएगा। पवई विकासखण्ड के अन्तर्गत शा.उमावि. उत्कृष्ट पवई में बालीबाॅल, क्रिकेट, कबड्डी एवं एथलेटिक्स का प्रशिक्षण दिया जाएगा। इसी तरह शाहनगर विकासखण्ड के अन्तर्गत शा.उमावि. उत्कृष्ट शाहनगर एवं शा.उमावि. उत्कृष्ट रैपुरा में बालीबाॅल, क्रिकेट, कबड्डी तथा बास्केटबाल का प्रशिक्षण दिया जाएगा। सभी शिविरों में प्रशिक्षण अवधि प्रातः 6 बजे से 8 बजे तक रहेगी।
उन्होंने बताया कि सभी प्रशिक्षण शिविरों में खिलाडियों के लिए पेयजल, स्वल्पाहार एवं स्वास्थ्य परीक्षण की व्यवस्था की जाएगी। बेडमिंटन एवं क्रिकेट में खिलाडियों द्वारा स्वयं की खेल सामग्री लाना अनिवार्य है। शेष खेलों में विभाग द्वारा सामग्री उपलब्ध कराई जाएगी। समिति के माध्यम से सर्वश्रेष्ठ खिलाडियों को चिन्हित कर समापन पर पुरस्कृत किया जाएगा। इस दौरान बैठक में अतिरिक्त पुलिस अधीक्षक श्री बी.के.एस. परिहार, जिला शिक्षा अधिकारी श्री के.एस. कुशवाहा, डीजीएम एनएमडीसी श्री बी.के. माधव, क्रीड़ा अधिकारी शिक्षा विभाग श्रीमती अंजली श्रीवास्वत, योजना अधिकारी शिक्षा श्री कैलाश सोनी, बीईओ श्रीतती साधना अवस्थी, प्रो. श्री प्रमोद अवस्थी तथा आॅनर बर्फ फैक्ट्री श्री कैलाश मोदी सहित संबंधित अधिकारी/कर्मचारी एवं पीटीआई उपस्थित रहे।
स्वतंत्रता दिवस समारोह के कार्यक्रमों का अंतिम पूर्वाभ्यास आयोजित
प्रधानमंत्री कौशल केन्द्र पन्ना में रोजगार मेला आयोजित
रामबाण ईलाज मुनगे से बदली नितिन की तस्वीर
श्री अहमद 3 दिवसीय प्रवास पर आए पन्ना टाइगर रिजर्व
माॅ तुझे प्रणाम योजना-जिले की पांच युवतियों का चयन
ध्वज संहिता का अक्षरशः पालन सुनिश्चित करने के निर्देश दिए
उर्वशी को भाभा परमाणु अनुशंसान केन्द्र नें किया सम्मानित
तीन दिन से लगातार जारी है अनिश्चितकालीन भूख हड़ताल
नागपंचमी को पन्ना में जगह-जगह गूंजेगी पहलवानों की ताल
वार्ड पार्षद द्वारा घर घर बांटे जा रहे हैं असंगठित श्रमिकों के कार्ड
वार्ड क्रमांक बाईस में सी सी सडक बनाये जाने की मांग को लेकर सौपा ज्ञापन
काग्रेस पार्टी में टिकिट को लेकर लम्बी लाईन